Document ID: 32003R2319

Tarybos reglamentas (EB) Nr. 2319/2003
2003 m. gruodžio 17 d.
iš dalies pakeičiantis Reglamentą (EEB) Nr. 2075/92 dėl bendro žaliavinio tabako rinkos organizavimo
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 37 straipsnį,
atsižvelgdama į Komisijos pasiūlymą,
atsižvelgdama į Europos Parlamento nuomonę [1],
atsižvelgdama į Ekonomikos ir socialinių reikalų komiteto nuomonę [2],
atsižvelgdama į Regionų komiteto nuomonę,
kadangi:
(1) Vadovaujantis Reglamento (EEB) Nr. 2075/92 [3] 13 straipsnio 1 dalimi, Bendrijos tabako fondas turi būti finansuojamas iš 2002 m. ir 2003 m. derliams skirtų priemokų padarant atitinkamai 2 % ir 3 % dydžio išskaitymus,
(2) Šiuo metu rengiama bendro žaliavinio tabako rinkos organizavimo reforma, apimanti ir Bendrijos tabako fondą. Naujosios taisyklės įsigalios ne anksčiau kaip 2005 m. Dėl to reikėtų nustatyti procentinį dydį 2004 m., ir atsižvelgiant į laikotarpio pereinamąjį pobūdį jis turėtų būti toks pat kaip ir 2003 m.
(3) Remiantis Komisijos ataskaitos dėl Bendrijos tabako fondo panaudojimo išvadomis, pateiktomis Tarybai vadovaujantis Reglamento (EEB) Nr. 2075/92 13 straipsnio 1 dalimi, 3 % dydžio išskaitymo pakaks padengti būsimas fondo išlaidas.
(4) Dėl to reikėtų iš dalies pakeisti Reglamentą (EEB) Nr. 2075/92;
PRIĖMĖ ŠĮ REGLAMENTĄ:
1 straipsnis
Šiuo straipsniu Reglamento (EEB) Nr. 2075/92 13 straipsnio 1 dalis iš dalies pakeičiama taip:
"1. Steigiamas Bendrijos tabako fondas (toliau - Fondas), finansuojamas iš įplaukų, gautų iš:
- 2 % dydžio išskaitymo iš mokamos priemokos už 2002 m. derlių bei
- 3 % dydžio išskaitymo iš mokamos priemokos už 2003 m. ir 2004 m. derlius."
2 straipsnis
Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2003 m. gruodžio 17 d.

Labels: 17
6